
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

5 ΝΟΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1084 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου σχεδίου Χαλανδρίου στα Ο.Τ. 702 

- 702α Ο.Τ. Νομ. Αττικής. 1 

Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς Νικάνορα, Αγ. Παρασκευή Νομού Ιωαν- 

νίνων. 2 

Αναγνώριση της οδού Αγίου Κοσμά στην Πρέβεζα ως προϋφισταμέ- 
νης του 1923 και διατηρητέας Ν. Πρέβεζας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9974/192 (1) 


Τροποποίηση του εγκεκριμένου σχεδίου Χαλανδρίου στα Ο.Τ. 702 - 
702α Ο.Τ. Νομ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1., Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκέντρω¬ 


σης» (ΦΕΚ 97/Α). 

4. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργόν Βορείου Ελλάδος και Νομάρχας αρμοδιότητας επί θεμά¬ 
των εγκρίσεως επεκτάσεως ή τροποποιήσεως σχεδίων πόλεων και κω¬ 
μών» (ΦΕΚ 47/Α) όπως αντικαταστάθηκε με το Ν.Δ. 1018/1971 
(ΦΕΚ 220/Α) και συμπληρώθηκε με την παρ. 2 του άρθρου 33 του Ν. 
1337/83 «περί επεκτάσεως των πολεοδομικών σχεδίων, οικιστική 
ανάπτυξη και σχετικές ρυθμίσεις» (ΦΕΚ 33/Α). 

5. Τις διατάξεις του από 9.5.86 Π. Δ/τος ΦΕΚ 70Α/86. 

6. Τις αριθ. 293/1986 και 79/1987 αποφάσεις του Δημοτικού 
Συμβουλίου Χαλανδρίου. 

7. Την πράξη 27/87 της συνεδρίας 35/87 για το υπόψη θέμα του 
Νομαρχιακού Συμβουλίου Χωροταξίας, Οικισμού και Περιβάλλοντος 
Διαμερίσματος Ανατολικής Αττικής, αποφασίζουμε: 

Εγκρίνεται η τροποποίηση του εγκεκριμένου σχεδίου Χαλανδρίου 
στα 702 - 702α ΟΤ για την επέκταση της οδού Μάνης ως την οδό Αρ¬ 
γυροκάστρου όπως φαίνεται στο σχέδιο που συνοδεύει την απόφαση σε 
κλίμακα 1:500. 

Η ισχύς της απόφασης αρχίζει από την ημέρα δημοσίευσής της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αγ. Παρασκευή, 12 Οκτωβρίου 1987 
Ο Νομάρχης 
ΗΡ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1058 (2) 

Κατηγοριοποϊηση, καθορισμός ορίων και όρων και περιορισμών δόμη¬ 
σης στους οικισμούς Νικάνορα, Αγ. Παρασκευή Νομού Ιωαννί- 

νων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ'/3.5.85 «περί 
τρόπου καθορισμού ορίων των οικισμών της Χώρας, μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών όρων 
δόμησης» και όπως τροποποιήθηκαν από το Π. Δ/γμα 14.2.87 ΦΕΚ 
133Δ-. 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των'ανοι¬ 
κτών πόλεων που αφορούν στην κατηγοριοποϊηση και τον προσδιορισμό 
των ορίων των οικισμών Νικάνορα και Αγία Παρασκευή. 

3. Τα δελτία αρχιτεκτονικής αναγνώρισης που συμπληρώθηκαν από 
τους αναφερομένους μελετητές κατά τις υποδείξεις των σχετικών προ¬ 
διαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις αριθ. 31/1985 και 34/1985 αποφάσεις των Κοινοτικών 
Συμβουλίων Νικάνορα και Αγίας Παρασκευής αντίστοιχα. 

6. Τη γνωμοδότηση του Δασαρχείου Κόνιτσας για τις περιοχές που 
πρέπει να εξαιρεθούν των ορίων σαν δάση και δασικές εκτάσεις όπως 
διατυπώθηκαν με το 1991/25.6.87 έγγραφο. 

7. Τις 3/20.3.86, 22/2.10.86 και 22/17.9.87 γνωμοδοτήσεις 
του Σ.ΧΟΠ του Νομού, αποφασίζουμε: 

1. Κατατάσσουμε τους οικισμούς του θέματος στις κατηγορίες: 

α) Νικάνορα: Περιαστικός, αδιάφορος, φθίνων, συνεκτικός και μι¬ 
κρός. 

β) Αγ. Παρασκευή: Τουριστικός, αδιάφορος, στάσιμος, συνεκτικός 
και μεσαίος. 

2. Καθορίζουμε τα όρια των οικισμών του θέματος, όπως αυτά φαί¬ 
νονται στα συνοδευτικά της παρούσας σχεδιαγράμματα σε κλίμ, 
1:5.000 που αποτελούν αναπόσπαστα μέλη της απόφασης αυτής και 
συντάχθηκαν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 


Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 ΦΕΚ 181 Δ' και 14.2.87 
ΦΕΚ 133Δ' και αρτιότητα γηπέδου 300 τ.μ. σε όλο το εντός ορίων οι¬ 
κισμό. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος ΦΕΚ 181 Δ'. 

Β. Ειδικοί όροι δόμησης. 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα, με 
τη διευκρίνηση ότι είναι υποχρεωτικοί οι όροι που αναφέρονται στην: 

α) Κάλυψη της οικοδομής με στέγη από κεραμίδια ή πλάκες με μέγι- 
στη κλίση 50% και μέγιστη προεξοχή 0,80μ. 

β) Κάλυψη εξώστη ανοικτού καλυμμένου με τα ίδια υλικά της στέγης 
με μέγιστο μήκος τα 2/3 της όψης. 

γ) Κατασκευή των στηθαίων των εξωστών και της εξωτερικής σκά¬ 
λας από πέτρα, σοβά, κονίαμα, ξύλο ή σίδηρο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Πολεοδομικό Γ ραφείο Κόνιτσας ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στα Π. Δ/γματα της 24.4.85 (ΦΕΚ 181Δ') και της 14.2.87 
(ΦΕΚ 133Δ'). 

5. Η απόφαση αυτή με τα σχεδιαγράμματα οριοθέτησης και την καρ¬ 
τέλα ειδικών όρων δόμησης που τη συνοδεύουν να δημοσιευθεί στην 
Εφημερίδα της Κυβερνήσεως. 

Ιωάννινα, 9 Οκτωβρίου 1987 
Ο Νομάρχης 
ΔΗΜ. ΟΙΚΟΝΟΜΟΥ 

Αρςθ. Τ.Π. Οικ. 4378 (3) 

Αναγνώριση της οδού Αγίου Κοσμά στην Πρέβεζα ως προϋφισταμένης 
του 1923 και διατηρητέας στο Ν. Πρέβεζας. 

• Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1) Τις διατάξεις της παρ. 4 του άρθρου 20 του από 17.7.23 Ν.Δ. 
«περί σχεδίων πόλεων, κωμών και συνοικισμών του Κράτους και οικο¬ 
δομής αυτών». 

2) Το Ν. 3200/1955 «περί διοικητικής αποκεντρώσεως», όπως 
τροποποιήθηκε και συμπληρώθηκε μεταγενέστερα με το Ν.Δ. 532/ 
1970. 

3) Το Π.Δ. 183 (ΦΕΚ 70Α/5.6.86) «περί εγκρίσεως τροποποιή¬ 
σεων και καθορισμού όρων δόμησης από τους Νομάρχες». 

4) Την από 3.7.87 αίτηση του Σπύρου Τρουμπούκη για την αναγνώ¬ 
ριση της οδού Αγίου Κοσμά σαν προϋφισταμένης του 1923 και διατη¬ 
ρητέας. 

5) Το διάγραμμα του ίδιου του Σπύρου Τρουμπούκη, πολιτικού υπο¬ 
μηχανικού, που υποβλήθηκε με την παραπάνω αίτηση και τους τίτλους 
κυριότητας 553/7.12.22 του Συμβολαιογράφου Πρέβεζας Πάνου X. 
Κατηφόρη και 6916/18.6.57 του Συμβολαιογράφου Πρέβεζας Αρι- 
στοφάνους Α. Δόνου. 


6) Το γεγονός ότι επί της οδού αυτής υπάρχουν οικοδομές πριν από 
την αναθεώρηση του ρυμοτομικού σχεδίου της πόλης (ΦΕΚ 91/ 
16.4.48) και έχουν ανεγερθεΐ μεταγενέστερα και άλλες και που εξυπη¬ 
ρετούνται από την οδό αυτή. 

7) Το από 27.8.70 (ΦΕΚ 212Δ/26.9.70) Β.Δ. «περί αναθεωρή- 
σεως του ρυμοτομικού σχεδίου Πρεβέζης και των όρων και περιορισμών 
δομήσεως των οικοπέδων αυτού και 

8) Τη σύμφωνη γνώμη του Συμβουλίου Χ.Ο.Π. του Νομού που δια¬ 
τυπώθηκε στο 4ο πρακτικό θέμα 7ο/11.8.87, αποφασίζουμε: 

Αναγνωρίζουμε την οδό Αγίου Κοσμά, που διέρχεται δια μέσου του 
Ο.Τ. 122 του ρυμοτομικού σχεδίου της πόλης Πρέβεζας, ως προϋφι- 
σταμένη του έτους 1923 και διατηρητέα, όπως ειδικότερα φαίνεται στο 
διάγραμμα του πολιτικού υπομηχανικού Σπύρου Τρουμπούκη που φέρει 
θεώρηση της Προϊσταμένης του Τ.Π. και Π.Ε. Αθηνάς Μαλανδράκη 
και τη σφραγίδα του Συμβουλίου Χ.Ο.Π. του Νομού. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Πρέβεζα, 19 Οκτωβρίου 1987 
Ο Νομάρχης 
ΘΩΜΑΣ ΜΕΡΕΝΤΙΤΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










